Acțiune introdusă la 15 septembrie 2022 – XNT/EUIPO – Exane (EXANE)
(Cauza T-568/22)
Limba în care a fost formulată acțiunea: engleza
Părțile
Reclamantă: XNT ltd. (St. Julian’s, Malta) (reprezentanți: A. Renck, C. Stöber și M.-A. de Dampierre, avocați)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Exane (Paris, Franța)
Datele privind procedura în fața EUIPO
Titularul mărcii în litigiu: cealaltă parte din procedura care s-a aflat pe rolul camerei de recurs
Marca în litigiu: marca Uniunii Europene verbală EXANE – marca Uniunii Europene nr. 14 289 433
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei a doua de recurs a EUIPO din 14 iunie 2022 în cauza R 2093/2020-2
Concluziile
Reclamanta solicită Tribunalului:
anularea deciziei atacate;
obligarea la plata cheltuielilor de judecată a pârâtului și, în cazul în care cealaltă parte în fața camerei de recurs intervine în procedură, a intervenientei.
Motivul invocat
încălcarea articolului 60 alineatul (1) litera (c) coroborat cu articolul 8 alineatul (4) din Regulamentul (CE) nr. 207/2009 al Consiliului.
____________